Diari Oficial de la Generalitat Valenciana


Sumari del DOGV 6449, del 31-01-2011 (2011/788)

RESOLUCIÓ de 29 de desembre de 2010, de la Direcció General d'Energia, per la qual s'atorga l'autorització administrativa a Red Eléctrica de España, SAU, per a la repotenciació de la línia elèctrica de transport a 220 kV, de la línia elèctrica a 132 kV, doble circuit, dúplex, ST Vilanova-ST Gandia, amb entrada/eixida a la nova ST Valldigna. Expedient ATLINE/2009/168/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6449

Data del DOGV
:   31-01-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/788


Data del document
:   29-12-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 29 de desembre de 2010, de la Direcció General d'Energia, per la qual s'atorga l'autorització administrativa a Red Eléctrica de España, SAU, per a la repotenciació de la línia elèctrica de transport a 220 kV, de la línia elèctrica a 132 kV, doble circuit, dúplex, ST Vilanova-ST Gandia, amb entrada/eixida a la nova ST Valldigna. Expedient ATLINE/2009/168/46. [2011/788]  
Vist l'expedient amb referència ATLINE/2009/168/46, incoat pel Servici Territorial d'Energia de València, a instàncies de Red Eléctrica de España, SAU, amb domicili a l'efecte de notificacions a Ribera d'Axpe, 5, 48467 Erandio, Biscaia, relatiu a la sol·licitud sobre l'autorització administrativa, l'aprovació de projecte d'execució i la declaració, en concret, d'utilitat pública, per a la repotenciació de la línia elèctrica de transport a 220 kV, de la línia a 132 kV, doble circuit, dúplex, ST Vilanova-ST Gandia, amb línia d'entrada/eixida a la nova ST Valldigna, en els termes municipals de Villanueva de Castellón, Senyera, Manuel, la Pobla Llarga, l'Ènova, Rafelguaraf, Sant Joanet, Barxeta, Simat de la Valldigna, Benifairó de la Valldigna, Tavernes de la Valldigna, Xeraco, Xeresa i Gandia, a la província de València.  
A l'escrit esmentat s'adjunta el projecte tècnic per a l'execució de la instal·lació mencionada, firmat pel tècnic competent i visat pel col·legi oficial corresponent, amb data 30 de novembre de 2009.  
Vist que d'acord amb el que establix l'article 3.3., apartat c, de la Llei 54/1997, de 27 de novembre, del Sector Elèctric, després de la seua nova redacció donada per la Llei 17/2007, de 4 de juliol, amb relació al que establix l'article 36.3 de la llei esmentada, va ser sol·licitat per esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç, l'informe pertinent a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.  
A l'efecte, amb data 17 de setembre de 2010 consta informe favorable emés per la Direcció General de Política Energètica i Mines del Ministeri d'Indústria, Turisme i Comerç, per a la repotenciació de la línia elèctrica ST Vilanova-ST Gandia a 220 kV, i línia d'entrada i eixida a la nova subestació ST Valldigna, vist el document de planificació dels sectors de gas i electricitat 2008-2016, aprovat per Acord del Consell de Ministres de data 30 de maig de 2008.  
Vist que consta en l'expedient la Resolució de 30 de juny de 2009, de la Direcció General de Gestió del Medi Natural, de la Conselleria de Medi Ambient, Aigua, Urbanisme i Habitatge, davant de la consulta efectuada a este respecte, per mitjà de la que es considera que el projecte de repotenciació de la línia elèctrica de 132 kV a 220 kV, dúplex, ST Vilanova-ST Gandia amb E/S en la nova ST Valldigna (província de València), no té efectes significatius sobre el medi i no requerix sotmetre's a avaluació d'impacte ambiental, sense perjuí de les autoritzacions que procedisca obtindre d'altres organismes, de conformitat amb la normativa sectorial que siga d'aplicació, i amb el condicionat que en la part resolutiva de la present es transcriu.  
Vist que, com a antecedents de la present, figuren les resolucions per les quals s'atorga l'autorització administrativa dels distints trams per a la construcció de la línia elèctrica a 132 kV, ST Vilanova-ST Gandia, i que comprenen:  
- Tram I: des de la ST Vilanova fins al suport núm. 56, mitjançant la Resolució del Servici Territorial d'Indústria i Energia de la Conselleria d'Indústria, Comerç i Energia de 21 de gener de 2002.  
- Tram II: des del suport núm. 56 fins al suport núm. 90, mitjançant la Resolució de la Direcció General d'Energia de la Conselleria d'Infraestructures i Transport de 29 de juliol de 2005.  
- Tram III: des del suport núm. 90 fins a la ST Gandia, mitjançant la resolució del Servici Territorial d'Indústria i Energia de la Conselleria d'Indústria, Comerç i Energia de 16 de setembre de 2002.  
Vist que va ser realitzada la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, i s'ha publicat en el Diari de la Comunitat Valenciana de 13 de setembre de 2010, en el Butlletí Oficial de la Província de València de 6 de setembre de 2010, en el diari Las Provincias de 17 de setembre de 2010 i en el tauler d'anuncis dels ajuntaments afectats per la instal·lació.  
- D'acord amb la documentació que hi ha a l'expedient, s'ha presentat un escrit d'al·legacions a la instal·lació per Amparo Camarena Bofí, com titular de diverses parcel·les afectades en el terme de Simat de la Valldigna, en el qual manifesta la seua disconformitat amb la naturalesa i els metres quadrats de superfície que s'utilitzaran per a l'ocupació temporal de la instal·lació, i enumera en el seu escrit cada una de les finques mencionades i la seua naturalesa, i sol·licita estar informada a fi d'exercir els seus drets si arriba el cas.  
- Traslladat el referit escrit l'empresa sol·licitant manifesta que no té inconvenient a modificar la naturalesa de fruiters a cítrics de regadiu com consta en el cadastre, a pesar que això no perjudica els interessos de l'al·legant. No obstant això, les parcel·les 99, 112, 203, 97 i 90 del polígon 1 del terme municipal de Simat de la Valldigna figuren en el cadastre com a matoll, a pesar que, en atenció al que ha expressat l'al·legant, es comprovarà el cultiu i l'estat de les parcel·les perquè així conste a l'efecte de la valoració.  
Vist que, de conformitat amb el mencionat Decret 88/2005 es va traslladar als ajuntaments, que a continuació s'assenyalen, la separata del projecte de la instal·lació sol·licitada, per afectar béns, instal·lacions, obres o servicis, centres o zones dependents d'estos, a l'efecte de donar la seua conformitat o l'oposició, i simultàniament se'ls va traslladar, i d'acord amb l'article 75 de la Llei 16/2003, de 17 de desembre, i l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, pel qual se sol·licita l'informe sobre l'adaptació del projecte al planejament urbanístic que siga d'aplicació. Els referits ajuntaments són els següents:  
- Ajuntament de Manuel, que manifesta la seua oposició al projecte de repotenciació, ja que suposa una nova limitació per al municipi i la seua expansió, així com una pèrdua de valor de les seues terres, i s'hauran de justificar les possibles afeccions per camps elèctrics, magnètics, etc., que la nova potència poguera generar en persones d'edificacions pròximes, prendre totes les mesures necessàries per a la protecció dels hàbitats de la fauna i avifauna, i que en el cas que el creixement de sòl urbanitzable ho exigira l'empresa sol·licitant es comprometa a traslladar, a càrrec seu íntegrament, les instal·lacions de la zona afectada. L'ajuntament que remet un segon informe diferenciat en el qual indica el seu desacord amb la instal·lació per no adaptar-se al vigent Pla General d'Ordenació Urbana, ni haver-hi reserva de terrenys per a l'execució, i sol·licita més informació sobre això  
- Ajuntament de la Pobla Llarga, que manifesta la seua conformitat amb la instal·lació projectada.  
- Ajuntament de Simat de la Valldigna, que ha remés els escrits sol·licitats, en els quals informa favorablement, després de l'anàlisi dels antecedents que es mencionen, que la repotenciació projectada complix la normativa vigent en matèria de línies elèctriques, i totes les especificacions tècniques proposades són vàlides per a la seua execució, amb les condicions i l'obtenció d'autoritzacions que en els referits escrits es contenen, en especial les referides a impacte ambiental i sòl no urbanitzable. Indica, a més, que l'ajuntament està tramitant l'aprovació del Pla General d'Ordenació Urbana i que prop del traçat de la línia es projecta l'aprovació d'un polígon industrial, i sol·licita que s'indiquen els nivells d'exposició i el compliment de les recomanacions de la Unió Europea de juliol de 1999, així com del comité d'experts del Ministeri de Sanitat respecte a les exposicions mínimes a camps electromagnètics.  
- Ajuntament de Benifairó de la Valldigna, que indica, d'una banda, en un primer informe la seua disconformitat amb la instal·lació, ja que el terme municipal està suportant en eixe eix el recorregut de tres línies elèctriques de diferents tensions, a pesar d'això, considera necessari obtindre una major informació tècnica. I, d'altra banda, en un segon escrit diferenciat, remet el certificat de qualificació urbanística en què es fa constar la qualificació de sòl no urbanitzable de protecció forestal i sòl no urbanitzable comú del traçat dels suports de la línia elèctrica que s'ha de repotenciar, i assenyala les ordenances d'aplicació i els usos permesos per estes.  
- Ajuntament de Xeresa, que indica que n hi ha inconvenient en la repotenciació a 220 kV de la instal·lació projectada, una vegada s'haja desmantellat l'antiga línia de 132 kV, ja que s'han eliminat els cables fins al final del terme de Tavernes de la Valldigna i principi del de Xeraco, però no s'ha continuat amb el desmantellament de cables i suports en el terme de Xeresa.  
No consta en l'expedient l'informe sol·licitat, a pesar de la reiteració efectuada pel Servici Territorial d'Energia dels ajuntaments dels termes municipals següents: Gandia; l'Ènova; Rafelguaraf; Sant Joanet; Barxeta; Villanueva de Castellón; Tavernes de la Valldigna; Xeraco, i Senyera.  
Vist que, traslladats a l'empresa peticionària els informes dels ajuntaments remesos, va contestar el següent:  
- Quant al de l'Ajuntament de Benifairó de la Valldigna, indica que l'abast de la repotenciació projectada consistirà en el canvi del conductor actual per un altre de major capacitat i en la modificació dels caps dels suports i els seus travessers, estes són de menor envergadura que les actuals, sense que hi haja modificació en el traçat ja existent, suposa avantatges mediambientals i evita noves afeccions a la propietat privada que serien necessàries en el cas de projectar una línia independent. Que, d'altra banda, la instal·lació està prevista en la Planificació dels Sectors d'Electricitat i Gas 2008-2016, del Ministeri d'Indústria, Turisme i Comerç, l'objectiu de la qual és que el subministrament energètic es realitze en condicions òptimes de seguretat, qualitat, protecció del medi ambient i preu, i es preveu la saturació a curt termini de les línies existents, i davant de la dificultat d'executar noves línies, es considera com a millor solució passar els circuits de 132 kV a 220 kV, amb garantia del subministrament en el curt i llarg termini.  
Quant a l'afecció al pla d'ordenació urbana, els usos que s'indiquen en el mateix certificat adjunt, es conjuguen i es compatibilitzen amb l'existència de l'actual línia elèctrica i com s'ha manifestat, la repotenciació i l'actuació que es pretén ara no modificarà el seu traçat.  
- Respecte de la contestació per part de l'Ajuntament de Manuel, manifesta que l'abast de la repotenciació projectada consistirà en el canvi del conductor actual per un altre de major capacitat i en la modificació dels caps dels suports i els seus travessers, estes són de menor envergadura que les actuals, sense que hi haja modificació en el traçat ja existent, suposa avantatges mediambientals i evita noves afeccions a la propietat privada que serien necessàries en el cas de projectar una línia independent. Que, d'altra banda, la instal·lació està prevista en la Planificació dels Sectors d'Electricitat i Gas 2008-2016, del Ministeri d'Indústria, Turisme i Comerç, l'objectiu de la qual és que el subministrament energètic es realitze en condicions òptimes de seguretat, qualitat, protecció del medi ambient i preu, i es preveu la saturació a curt termini de les línies existents, i davant de la dificultat d'executar noves línies, es considera com a millor solució passar els circuits de 132 kV a 220 kV, amb garantia del subministrament en el curt i llarg termini.  
D'altra banda, i quant a la protecció de la salut humana, a efectes aclaridors s'adjunta per al seu trasllat l'informe Resum sobre els camps elèctrics i magnètics generats per instal·lacions d'alta tensió. Maig 2003, indica que el Consell de la Unió Europea recomana com a restricció bàsica per al públic limitar la densitat de corrent elèctric induït a 2 mA/m² en llocs on puga romandre prou de temps i calcula de forma teòrica uns nivells de referència per al camp electromagnètic (50 Hz), per al camp elèctric (5kV/m) i per al camp magnètic 100 µT. Els mesuraments realitzats en línies espanyoles de 400 kV proporcionen valors màxims, en el punt més pròxim als conductors, que oscil·len entre 3-5 kV/m per al camp elèctric i entre 1-20 µT per al magnètic, i disminuïx molt ràpidament la intensitat de camp a mesura que augmenta la distància dels conductors, per la qual cosa per a una línia com la prevista, a 220 kV, es complixen els nivells d'exposició recomanats pel Consell de la Unió Europea.  
Finalment i quant al que ha sol·licitat l'ajuntament per a la modificació de la línia com a conseqüència del desenvolupament urbanístic, caldrà estar-se al que disposa l'article 154 del Reial Decret 1955/2000.  
Quant a l'informe en què es manifesta el seu desacord amb la instal·lació per no adaptar-se al vigent Pla General d'Ordenació Urbana, ni hi ha reserva de terrenys per a l'execució, es reitera que la línia que es pretén repotenciar està en servici des de juliol de 2007 i l'actuació sol·licitada no necessitarà nous terrenys ni el seu traçat estarà afectat per la qual cosa no es fa necessària nova reserva de sòl.  
- Quant al de l'Ajuntament de Simat de la Valldigna, indica que respecte a la protecció de la salut humana, a efectes aclaridors adjunta per al seu trasllat l'informe Resum sobre els camps elèctrics i magnètics generats per instal·lacions d'alta tensió. Maig 2003, indica que el Consell de la Unió Europea recomana com a restricció bàsica per al públic limitar la densitat de corrent elèctric induït a 2 mA/m² en llocs on puga romandre prou de temps i calcula de forma teòrica uns nivells de referència per al camp electromagnètic (50 Hz), per al camp elèctric (5 kV/m) i per al camp magnètic 100 µT. Els mesuraments realitzats en línies espanyoles de 400 kV proporcionen valors màxims, en el punt més pròxim als conductors, que oscil·len entre 3-5 kV/m per al camp elèctric i entre 1-20 µT per al magnètic, i disminuïx molt ràpidament la intensitat de camp a mesura que augmenta la distància dels conductors, per la qual cosa per a una línia com la prevista, a 220 kV, es complixen els nivells d'exposició recomanats pel Consell de la Unió Europea.  
- Finalment, respecte a l'informe de l'Ajuntament de Xeresa, manifesta red Eléctrica de España, SAU, que d'este no sembla quedar identificat l'àmbit de l'actuació pretesa en el present expedient, ja que, l'abast de la repotenciació projectada consistirà en el canvi del conductor actual per un altre de major capacitat i en la modificació dels caps dels suports i els seus travessers, i estes són de menor envergadura que les actuals, sense que hi haja modificació en el traçat ja existent, suposa avantatges mediambientals i evita noves afeccions a la propietat privada, sense que es projecte desmantellar la línia elèctrica ni canviar la ubicació dels suports, i s'entén que les referències expressades en l'informe es referixen a una altra línia que no és la vinculada amb este projecte.  
Vist que les referides contestacions van ser remeses als ajuntaments enunciats, i no consta en l'expedient la nova manifestació dels ajuntaments de Manuel, Benifairó de la Valldigna i Simat de la Valldigna, i consta la contestació de l'Ajuntament de Xeresa en el qual reitera el contingut de la seua al·legació, i condiciona la seua acceptació al desmantellament de l'antiga línia elèctrica de 132 kV.  
Vist que, d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre la separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les oportunes condicions, concretament als següents:  
- Iberdrola Distribución Eléctrica, SAU, indica la conformitat amb la instal·lació respecte de l'afecció a les línies de 66 kV, 20 kV i 380 V.  
- Telefónica de España, SAU, manifesta no oposar cap objecció a l'execució dels treballs, amb les condicions genèrics que es contenen en el referit escrit.  
- Conselleria d'Infraestructures i Transport. Servici Territorial de Carreteres, remet l'informe favorable d'acord amb el projecte presentat.  
- Administrador d'Infraestructures Ferroviàries (ADIF), remet l'informe de conformitat amb les obres projectades, sempre que estes s'ajusten al que s'ha estipulat en el reglament del sector ferroviari, quant a les distàncies, alçàries i condicions que este imposa, i disposa, a més, de l'ocupació temporal dels terrenys afectats i que serà compatible amb posteriors actuacions que realitze ADIF en la zona.  
- Confederació Hidrogràfica del Xúquer, remet l'informe favorable, amb les condicions generals i particulars que en este es contenen, respecte a l'afecció als llits dels rius públics relacionats en l'informe mencionat.  
- Diputació de València. Àrea de Carreteres, sobre afecció a les carreteres CV-562 i CV-576, manifesta que, sent autoritzable el projecte, s'assenyalen en el seu informe les condicions que en este es contenen.  
- Conselleria de Medi Ambient, Aigua, Urbanisme i Habitatge. Servici Foretal, remet l'informe en què s'indica que si bé els treballs de repotenciació de la línia són necessaris, el traçat d'esta, que ja existix actualment, sobrevola muntanyes d'utilitat pública, i la seua repotenciació farà necessari l'accés als suports i serà necessària l'adequació i el condicionament, i sol·licita la presentació de la documentació complementària en què es concreten els aspectes que s'indiquen en l'informe remés.  
- Ministeri de Foment. Demarcació de Carreteres de l'Estat a la Comunitat Valenciana, informa favorablement la instal·lació projectada respecte a l'afecció amb la carretera N-332, encreuament aeri en el PK 224,700, amb les condicions que en este es contenen, i informa que la zona es troba afectada pel projecte de construcció de l'autovia N-332 d'Almeria a València, la direcció d'obra de la qual correspon a l'Àrea de Planejament de la Conselleria d'Infraestructures i Transport.  
No consten en l'expedient els informes sol·licitats a la Conselleria de Medi Ambient, Aigua, Urbanisme i Habitatge, (Servici de Camins Ramaders), ni a l'Àrea de Planificació i Ordenació Territorial de la mateixa Conselleria, a pesar de la reiteració efectuada pel Servici Territorial d'Energia.  
Vist que les condicions presentades pels organismes referides van ser remesos a l'empresa peticionària, i ha manifestat l'acceptació i la conformitat amb estos, i es presenta la documentació sol·licitada pel Servici Foretal de la Conselleria de Medi Ambient, Aigua, Urbanisme i Habitatge, i reitera la sol·licitud de l'informe, sense que este conste en l'expedient.  
Vist que, d'acord amb la sol·licitud i el projecte d'execució presentats, la finalitat que es perseguix amb la instal·lació esmentada, és la previsió, en termini suficient, considerats el creixement natural de la demanda en esta zona geogràfica, junt amb l'increment de sol·licituds de consum per a noves actuacions i subministraments, atés que siguen insuficients les infraestructures actualment existents -tant subestacions d'alimentació, com les línies de distribució elèctrica-, sobre les quals igualment i de forma successiva està planificada la seua execució i posada en servici.  
Vist que el projecte presenta un traçat plenament concretat, disposa entre la seua documentació dels plans pertinents a escala adequada, està prou detallat i conté una relació concreta i individualitzada dels béns i els drets afectats.  
Vist que el Servici Territorial d'Energia de València, encarregat de la instrucció de l'expedient ha informat favorablement la sol·licitud.  
Vist que la repotenciació de la línia elèctrica sol·licitada constituïx una modificació de la línia existent a 132 kV, doble circuit, ST Vilanova-ST Gandia i línia d'entrada/eixida a la nova ST Valldigna, i es manté el traçat actual i s'aprofita el corredor elèctric ja existent, i que la necessitat ocupació que comporta la declaració d'utilitat pública interessada, ho és a fi de permetre l'ocupació de totes aquelles finques sobre les quals s'haja d'actuar a fi de permetre l'adequada execució del projecte de les instal·lacions elèctriques sol·licitades.  
Atés que el projecte té una definició i concreció de les característiques tècniques i de traçat que garantixen la màxima seguretat i la millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar adequadament estes.  
Atés que el títol VI de la Llei 54/1.997, de 27 de novembre, del Sector Elèctric, establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els requisits que establix la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005, de 29 d'abril, del Consell de la Generalitat pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que, d'acord amb el que establix l'article 3.3.c) de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Autoritzar administrativament l'empresa Red Eléctrica de España, SA, la repotenciació de la línia elèctrica de transport a 220 kV, doble circuit, dúplex, ST Vilanova-ST Gandia, amb línia entrada/eixida a la nova ST Valldigna, en els termes municipals de Villanueva de Castellón, Senyera, Manuel, la Pobla Llarga, l'Ènova, Rafelguaraf, Sant Joanet, Barxeta, Simat de la Valldigna, Benifairó de la Valldigna, Tavernes de la Valldigna, Xeraco, Xeresa i Gandia, tots estos a la província de València i les característiques principals de la qual són les següents:  
- Tensió nominal: 220 kV (1a categoria).  
- Potència màxima que cal transportar: 437 MVA per circuit.  
- Nombre de circuits: dos.  
- Nombre de conductors per fase: dos.  
- Descripció del traçat: d'acord amb el projecte, el traçat de la repotenciació de la línia elèctrica corresponent tant al tram aeri, com al tram subterrani, no varia ni té modificacions respecte del de la línia elèctrica autoritzada a 132 kV, transcorrent en l'orde i pels termes municipals de Villanueva de Castellón, Senyera, Manuel, la Pobla Llarga, l'Ènova, Rafelguaraf, Sant Joanet, Barxeta, Simat de la Valldigna, Benifairó de la Valldigna, Tavernes de la Valldigna, Xeraco, Xeresa i Gandia.  
- Tipologia constructiva:  
1. Tram aeri:  
- Origen de la línia: pòrtic de la ST Vilanova.  
- Traçat i final de la línia: fins al suport núm. 64 (de transició aerosubterrània), i des del suport núm. 75 (de transició subterrània-aèria) seguix fins al suport núm. 78 (de connexió) per a l'entrada/eixida en la ST Valldigna, fins a acabar en el suport núm. 118.  
· Conductors: cable d'alumini-acer, tipus LA-280 Hawk, de secció total 281,1 mm² i dos conductors (dúplex) per fase.  
· Cables de terra-fibra òptica: en tota la longitud porta dos cables, tipus OPGW de 48 i 96 fibres.  
· Aïllament: les cadenes de suspensió de travessers giratoris porten aïlladors tipus U120AAR220+AR i C4OGL220, amb longituds totals respectives, de 2300 mm i 2400 mm. Les cadenes d'amarrament porten aïlladors de material compòsit la longitud dels quals és de 2500 mm.  
· Suports: metàl·lics, constituïts per perfils angulars de costats iguals galvanitzats en calent, d'acer S355J2G3 i S275JR, organitzats en forma de gelosia doble, de base quadrada i forma troncopiramidal des de la seua base fins al braç inferior, prismàtica des d'este fins al superior i dos pals metàl·lics en la part superior per al cable de terra.  
Els suports de suspensió amb travessers giratoris porten una nova configuració en els caps dels suports de les cadenes de suspensió.  
Tots els suports de suspensió de la sèrie 12E, porten doble muntant, igual que els suports d'ancoratge de les sèries 12E i 14E.  
El nombre total de suports és de 116.  
· Preses de terra: es verificaran les actuals, i s'efectuen per mitjà d'un sistema mixt de piques i anelles per a aquells que siga necessari.  
· Fonamentació: constituïda actualment per massissos independents de formigó en massa i amb forma de pota d'elefant troncocònica, un per a cada pota. Els reforços de les fonamentacions es realitzen per mitjà de la construcció d'una llosa alleugerida de formigó armat que unix les actuals quatre fonamentacions i d'acord amb els suports tipus instal·lats.  
· Longitud del tram aeri: 36.136 m.  
2. Tram subterrani:  
- Origen de la línia: des del suport núm. 64 (de transició aerosubterrània).  
- Final de la línia: suport núm. 75 (de transició subterrània-aèria) i des del suport núm. 118 fins al pòrtic de la ST Gandia.  
· Conductors i cable de terra:   
La línia consta d'un circuit trifàsic, amb conductor de cable d'aïllament eixut del tipus XLPE-PE, amb secció de 2000 mm² -coure i tensió 127/220 kV.  
· La pantalla metàl·lica està formada per una corona de fils de coure, amb secció de 280 mm². El cable de fibra òptica porta instal·lat dos cables de fibra òptica de 48 i 96 fibres.  
· Terminals:  
Unipolars de tipus interior, d'hexafluorur de sofre (SF6) per a les cel·les GIS, excepció feta a l'entrada de la subestació que seran de tipus exterior amb aïllador de material compòsit i tensió nominal de 245 kV.  
· Parallamps:  
S'instal·larà en el suport de transició aerosubterrània un parallamps d'òxid metàl·lic sense explosors, per fase, de 220 kV.  
· L'entrada a la subestació s'executa per mitjà de rasa de doble circuit entre el suport núm. 118 i la subestació mencionada.  
· Longitud del tram subterrani: 4.754 m.  
- Longitud total de la línia de repotenciació: 36.136+4.754= 40.890 metres.  
- Pressupost total: 57.795.819,89 euros.  
Segon  
Aprovar el projecte d'execució referit a la modificació autoritzada en el punt primer de la present resolució, firmat pel tècnic competent i visat en el col·legi oficial corresponent amb data 30 de novembre de 2009, i sotmetre'l a les condicions següents:  
1. La instal·lació haurà de realitzar-se d'acord amb el projecte presentat.  
2. El termini d'execució de l'obra serà de sis mesos comptadors des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a l'acabament del termini mencionat, Red Eléctrica de España, SAU, podrà sol·licitar una ampliació d'este per mitjà d'una sol·licitud motivada davant d'esta Direcció General d'Energia.  
3. El titular donarà compte de l'acabament de les obres al Servici Territorial d'Energia de València a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit pel tècnic facultatiu competent, que acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
4. L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
5. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
6. Condicions mediambientals arreplegades en la Resolució de 30 de juny de 2009, de la Direcció General de Gestió del Medi Natural, de la Conselleria de Medi Ambient, Aigua, Urbanisme i Habitatge.  
- D'acord amb la documentació presentada, les mesures protectores i correctores proposades encaminades a previndre i compensar els efectes negatius que l'actuació poguera causar en el medi ambient i en els seus elements hauran de ser aplicades amb rigor en totes les fases del projecte. Així mateix, s'ha de seguir el programa de vigilància ambiental del projecte, documentalment, per a garantir el compliment de les mesures esmentades. En especial:  
· Durant l'execució del projecte s'hauran de complir les normes establides en el Decret 7/2004, de 23 de gener, d'acord amb el seu àmbit d'aplicació.  
· Es recol·locaran els dispositius salvaocells en tota la longitud de la línia. En les zones pròximes a la ZEPA, serres del Mondúver i la Marxuquera, d'acord amb el Reial Decret 1432/2008, de 29 d'agost, s'adoptarà qualsevol mesura protectora addicional necessària per a garantir la mínima afecció a les aus.  
· L'execució de les obres s'adaptarà a les condicions específiques de la DIA de cada tram. Entre estes, cal destacar que s'arreplega la limitació dels treballs entre gener i juny en el tram entre l'encreuament de l'autopista (suport 107) i les proximitats a la urbanització Santa Marta (suport 112).  
- Finalitzades les obres de repotenciació, es durà a terme la restauració dels accessos temporals entre els suports 113 i 116. En particular, la restauració preveurà la retirada dels talussos rocosos que voregen estos accessos, la repoblació amb espècies autòctones de la zona, la inhabilitació d'estos accessos per al pas amb vehicles i l'adopció de mesures contra l'erosió (evitar la formació de solcs i valls) en els trams de major pendent.  
7. Es mantenen les condicions mediambientals arreplegades en les Declaracions d'Impacte Ambiental següents:  
- Resolució de 17 de desembre de 2001, de la Direcció General de Planificació i Gestió del Medi (expedient 149/8484-DBF), per al tram 1 (entre la ST Vilanova i el suport núm. 62).  
- Resolució de 2 de maig de 2002 i posteriors relatives a la seua modificació i esmena de 19 de desembre de 2002 i 21 de desembre de 2004, totes estes de la Direcció General de Planificació i Gestió del Medi (expedient 21/7173-QYL) per al tram 2 (entre el suport núm. 56 i el suport núm. 90).  
- Resolució de 6 de març de 2002 i esmena de 6 de març de 2002 de la Direcció General de Planificació i Gestió del Medi (expedient 148/5424-XFO) per al tram 3 (entre el suport núm. 90 i la ST Gandia).  
Tercer  
Declarar, en concret, la utilitat pública dels trams de la línia elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 29 de desembre de 2010.- El director general d'Energia: Antonio Cejalvo Lapeña.  
Relació concreta i individualitzada de béns i drets afectats, projecte: Repotenciació a 220kV (DC-DX) de la L\132kV (DC) ST Vilanova - ST Gandia i L\E-S a la nova ST Valldigna. Província de València  
Localitat: Villanueva de Castellón (València)  
  
Localitat: Senyera (València)  
  
Localitat: Manuel (València)  
  
Localitat: Sant Joanet (València)  
  
Localitat: la Pobla Llarga (València)  
  
Localitat: l'Ènova (València)  
  
Localitat: Rafelguaraf (València)  
  
Localitat: Barxeta (València)  
  
Localitat: Simat de la Valldigna (València)  
  
Localitat: Benifairó de la Valldigna (València)  
  
Localitat: Tavernes de la Valldigna (València)  
  
Localitat: Xeraco (València)  
  
Localitat: Xeresa (València)  
  
Localitat: Gandia (València)  
  
\* \* \* \* \* \* \* \* \* \* \* \*   
Relación concreta e individualizada de bienes y derechos afectados Proyecto Repotenciación a 220kV (DC-DX) de la L\132kV (DC) ST Vilanova - ST Gandia y L\E-S a nueva ST Valldigna. Provincia de Valencia  
Localidad: Villanova de Castellón (Valencia)  
  
Localidad: Senyera (Valencia)  
  
Localidad: Manuel (Valencia)  
  
Localidad: Sant Joanet (Valencia)  
  
Localidad: La Pobla Llarga (Valencia)  
  
Localidad: L'Ènova (Valencia)  
  
Localidad: Rafelguaraf (Valencia)  
  
Localidad: Barxeta(Valencia)  
  
Localidad: Simat de la Valldigna (Valencia)  
  
Localidad: Benifairo de la Valldigna (Valencia)  
  
Localidad: Tavernes de la Valldigna (Valencia)  
  
Localidad: Xeraco (Valencia)  
  
Localidad: Xeresa (Valencia)  
  
Localidad: Gandia (Valencia)  
